EkBass/fiwiki-20250220-pages-articles huggingface dataset:
Nuorisoseuraliike

thumb|Jalasjärven Ylivallin kylän nuorisoseuran- ja maamiesseurantalo Seurala. thumb|Itäkylän nuorisoseura Lappajärvellä. Nuorisoseuraliike on 1880-luvulla Etelä-Pohjanmaalla syntynyt ja sieltä myös muualle Suomeen levinnyt nuorison kansansivistysliike. Nykyisin toiminnan keskusjärjestönä on Suomen Nuorisoseurat ry. Nuorisoseuraliikkeeseen kuuluu myös alle 16-vuotiaiden lasten ja nuorten toimintaa edistävä Kalevan Nuorten Liitto, joka yhdistettiin osaksi Suomen Nuorisoseurat ry:tä vuoden 2013 alusta. == Historia == Ensimmäisen nuorisoseuran, Kauhavan Nuorisoyhtiön, perusti kauhavalainen Matti Sippola vuonna 1881. Saman vuosikymmenen lopussa liikkeen johtajaksi tuli Santeri Alkio. Vuonna 1890 nuorisoseurojen äänenkannattajaksi perustettiin Pyrkijä. 1890-luvun alkuvuosina toiminta levisi ylioppilasosakuntien välityksellä kaikkiin Suomen maakuntiin. Nuorisoseurojen keskuselin, Suomen Nuorison Liitto, perustettiin vuonna 1897. Vuodesta 1994 lähtien nuorisoseurojen keskusliiton nimi oli Suomen Nuorisoseurojen Liitto. Sortokausien aikana nuorisoseurojen merkitys oli vielä suuri, mutta eduskuntauudistus ja poliittisen nuorisotoiminnan kasvu vähensi nuorisoseurojen merkitystä etenkin kaupungeissa. == Toiminta == Alkuvaiheessa nuorisoseuraliike painotti tiedollisen sivistyksen lisäämistä. Nykyisin painopisteitä ovat yhteisöllisyys, sosiaalisten taitojen oppiminen, suomalaisen kulttuurin vaaliminen sekä kansainvälisyys. Liiton opintotoiminnan järjestämiseksi perustettiin vuonna 1976 Vapaan Sivistystoiminnan Liitto, jonka nimi on vuodesta 2001 alkaen ollut Sivistysliitto Kansalaisfoorumi SKAF ry. === Kansantanssi === Tuhannet lapset, nuoret ja aikuiset tanssivat nuorisoseuroissa eri puolilla Suomea. Suosituin tanssin muoto on kansantanssi, jossa nuorisoseuraliikkeellä on pitkä historia. Kansantanssia harrastettiin nuorisoseuroissa kautta maan 1900-luvun kahdella ensimmäisellä vuosikymmenellä. Se siirtyi luontevasti nuorisoseuroihin nuorison kansanomaisista huveista, toisaalta varhaisista kansanjuhlista. Järjestön varsinaiseen työohjelmaan kansantanssi ei silti sisältynyt. Pysyviä tanssiryhmiä nuorisoseuroihin alkoi muodostua vasta 1930-luvulla. Nuorisoseuraliikkeen piirissa ensimmäinen suuri yhteisesitys näyttää olleen järjestön 50-vuotisjuhlilla 1931. Juhlien onnistuneet yhteisesitykset herättivät järjestön liikuntaharrastukset uuteen eloon. Yleisurheilun, hiihdon ja voimistelun ohella työohjelmaan otettiin tosissaan kansantanhut . Alalle järjestettiin kattava ohjaajakoulutus ja vuosittain julkaistiin järjestön kansantanhuohjelmat. 1930-luvun ajan liikkeen kansantanhuharrastus kasvoi voimakkaasti. Toisen maailmansodan jälkeen nuorisoseurajärjestöstä muodostui suuri kansanmusiikki- ja kansantanssiorganisaatio. Monessa paikallisessa nuorisoseurassa kansantanhut olivat jo 1950-luvulta lähtien seuran vilkkain harrastus. Suomen Nuorison Liitto oli koko 1900-luvun jälkipuolen maan suurin kansantanssijärjestö. Vuonna 2005 liikkeen piirissä arvioitiin, että nuorisoseurojen kansantanssi muodostaa noin puolet koko maan kansantanssitoiminnasta. == Lähteet == == Aiheesta muualla == * Suomen Nuorisoseurat ry:n kotisivut *
Barsine

Barsine (Βαρσινη, noin 363 eaa.-309 eaa.) oli persialaisen satraapin Artabazoksen vanhin tytär. Barsine oli Aleksanteri Suuren rakastajatar ja he saivat yhdessä pojan Herakleen. Barsine meni jo nuorena naimisiin rodoslaisen Mentorin kanssa. Barsinen isä joutui pakenemaan perheineen Makedoniaan Filippos II:n hoviin vuonna 354 eaa. sen jälkeen kun hän oli kapinoinut kuningas Artakserkses III:a vastaan. Barsine tapasi luultavasti Filippoksen pojan Aleksanterin ja tämän opettajan Aristoteleen. Mentorin ansiosta Artakserkses armahti Artabazoksen ja tämä sai palata Persiaan. Mentor kuoli kuitenkin pian tämän jälkeen ja Barsine meni uusiin naimisiin Mentorin veljen Memnonin kanssa. Aleksanteri Suuri hyökkäsi Persiaan vuonna 334 eaa. ja aluksi persialaisia joukkoja häntä vastaan johti Memnon ja myöhemmin Barsinen veli Farnabazos. Barsine joutui viettämään tämän ajan Dareios III:n hovissa. Issoksen taistelun jälkeen Aleksanteri sai vangiksi Dareioksen perheen ja myös Barsinen. Plutarkhoksen mukaan kenraali Parmenion suostutteli Aleksanterin ottamaan Barsinen rakastajattarekseen. Barsine poikkesi muista persialaisnaisita siinä että osasi kreikkaa ja tunsi makedonialaisten tavat. Vuonna 327 eaa. Barsine synnytti Aleksanteri Suurelle pojan jolle annettiin nimeksi Herakles. Pian tämän jälkeen Aleksanteri kuitenkin otti vaimokseen Roksanen. Barsine palasi länteen ja hän asettui poikansa kanssa asumaan Pergamoniin. Vuonna 324 eaa. hän meni naimisiin Aleksanterin amiraalin ja lapsuudenystävän Nearkhoksen kanssa. Aleksanterin kuoltua Nearkhos ehdotti Heraklesta Makedonian kuninkaaksi, mutta diadokit eivät suostuneet tähän koska tämä oli pojan isäpuoli. Vuonna 309 eaa. Polyperkhon yritti tehdä Herakleesta Makedonian kuninkaan, mutta tämä epäonnistui. Barsine ja Herakles teloitettiin pian tämän jälkeen. Luokka:Iranin historia
FN MAG

FN MAG (lyhenne sanoista Mitrailleuse d'Appui Général, eli yleiskonekivääri) on belgialaisen FN Herstalin suunnittelema ja valmistama kevyt konekivääri. 1950-luvun lopulla suunniteltu ase on nykyään eräs maailman eniten käytettyjä kevyitä konekivääreitä. Ampuja voi valita kahdesta eri tulinopeudesta tilanteeseen sopivimman: joko 650-750 tai 950-1000 laukausta minuutissa. MAG painaa versiosta riippuen 11-13 kg. Kaliiperi on 7,62 mm NATO (7,62x51 mm). Aseen piippu voidaan ylikuumenemisen ehkäisemiseksi vaihtaa muutamassa sekunnissa uuteen. MAG on käytössä muun muassa Belgian, USA:n (M240), Ison- Britannian (L7 ja L8) ja Ruotsin (Ksp M/58B) armeijoissa. MAG on käytössä myös Suomen puolustusvoimien Hollannista ostamissa Leopard 2A6 -taistelupanssarivaunuissa. ==Teknisiä tietoja== *Kaliiperi: 7,62x51 mm NATO *Paino: 11 - 13 kg *Pituus: 1260 mm *Piipun pituus: 545 mm *Tulinopeus: valinnanvarainen, 650-750 tai 950-1000 laukausta minuutissa ==Aiheesta muualla== *FN Herstal *Modern firearms Luokka:Konekiväärit Luokka:Suomen puolustusvoimien kalusto Luokka:Falklandin sota Luokka:Irlannin laivasto
Magog

Magog (Vanhassa kirkkoraamatussa Maagog) oli Raamatun Vanhan testamentin mukaan Jafetin poika ja Nooan pojanpoika. == Magog Raamatussa== Ensimmäisen Mooseksen kirjan Kansojen taulussa Magog mainitaan yhtenä niistä Nooan jälkeläisistä, jotka vedenpaisumuksen jälkeen lähtivät levittäytymään ja joista periytyi uusia kansoja. Ilmestyskirjan profetiassa sanotaan Saatanan johdattavan Gogin ja Magogin kansat harhaan ja sotaan Jumalaa vastaan. ==Magog historiallisessa kirjallisuudessa == Ensimmäisellä vuosisadalla eläneen juutalaisen historioitsija Josephuksen mukaan Magogista polveutuivat skyytitWikisource: Josephus, Antiquities, kirja 1, luku 6, osa 1 . 1500-luvulla Ruotsin katolinen arkkipiispa Johannes Magnus kirjoitti Magogin, Jaafetin pojan, olleen Ruotsin perustaja ja ensimmäinen kuningas. Suomalainen kirjailija Daniel Juslenius (1676–1752) puolestaan on esittänyt suomalaisten periytyneen Magogista. == Lähteet == ==Aiheesta muualla== * Magog (Maagog) suomenkielisessä Raamatussa (1933/1938) Luokka:Ensimmäisen Mooseksen kirjan henkilöt
Madai

Madai oli Raamatun Vanhan testamentin mukaan yksi Jafetin pojista. Madain uskotaan tarkoittavan Meediaa, mutta sen on arveltu tarkoittavan myös Mitannia. Riemuvuosien kirjan mukaan Madai nai Seemin tyttären, ja asui mieluumin Seemin jälkeläisten luona kuin Jafetin jälkeläisten luona Mustanmeren takana. Hän sai langoiltaan Elamilta, Assurilta ja Arpaksadilta maan, jota kutsuttiin hänen mukaansa Meediaksi. == Aiheesta muualla == * Madai (Maadai) suomenkielisessä Raamatussa (1933/1938) Luokka:Ensimmäisen Mooseksen kirjan henkilöt
M60

M60 on yhdysvaltalainen 7,62×51 mm NATO-patruunaa ampuva kevyt konekivääri. ==Historia== M60 suunniteltiin 1940-luvun lopulla saksalaisen FG-42-sarja- automaattikiväärin pohjalta.Springfield Armory Collection: U.S. MACHINE GUN T44 Aseen vyönsyöttömekanismi on samanlainen kuin MG-42:ssa. Yhdysvaltain maavoimien käyttöön se tuli vuonna 1957. Ase ei kuitenkaan ollut erityisen onnistunut, ja on enimmäkseen korvattu belgialaista alkuperää olevalla FN Minimillä ja FN MAG:lla, jotka Yhdysvalloissa tunnetaan nimillä M249 (SAW) ja M240. M60:n teoreettinen tulinopeus on noin 550 laukausta minuutissa ja luodin lähtönopeus 853 m/s. M60 sai Vietnamin sodassa käyttäjiltään lempinimen ”Hog” tai ”Pig”, joitten nimitysten syyksi sanotaan aseen suurta kokoa ja painoa, kovaksi moitittua rekyyliä, tai huonosti huolletun aseen jumiintumistaipumusta. M60 on edelleen Yhdysvaltain asevoimien käytössä muun muassa helikopterien oviaseena. M60E4 on Yhdysvaltain laivaston käytössä, siihen on tehty aseen syötön varmuutta parantavia rakennemuutoksia ja se on varustettu lyhyemmällä piipulla, etukahvalla ja kumisella perälevyllä. ==Versiot== ===M60=== Alkuperäinen versio otettiin käyttöön Yhdysvaltain armeijassa 1950-luvun lopulla pian valmistuksen alkamisen jälkeen. Tuolloin se oli tarkoitettu vain jalkaväelle. Sitä käytettiin ensimmäistä kertaa suuremmassa määrin 1960-luvulla, erityisesti Vietnamin sodassa. ===M60E1=== M60:nen ensimmäinen päivitetty versio oli M60E1, joka ei kuitenkaan tullut sarjatuotantoon. Sen useat uudet ominaisuudet kuitenkin otettiin käyttöön myöhemmissä E3 ja E4 versioissa. Pääosin uudistukset koskivat kaasusylinteriä, piippua ja haarajalustan kiinnityskohtaa, joka siirrettiin piipusta kaasuputkeen. ===M60E2=== M60E2 tuli käyttöön 1970-luvulla ja sitä on käytetty panssarivaunuissa, kuten M48A5 ja myöhemmin myös M60 Pattonissa ja K1 MBT:ssä. E2-versiosta puuttuu useita ulkopuolisia komponentteja perus M60 konekivääristä, kuten perä- ja kahvaosat. E2 oli elektronisesti ammuttava, jossa oli myös varalla manuaalinen liipaisin. Kaasuputki piipun alla oli pidennetty aseen täyden mitan mukaan, jotta kaasu kulkeutuisi ajoneuvosta ulos. ===M60E6=== M60E6 on paranneltu versio M60E4 versiosta, jonka valmisti US Ordnance. Suurimmaksi osaksi siitä tehtiin kevyempi korvaamalla alkuperäinen teräs alumiinilla. Paino väheni 9.27 kilogrammaan. Tulinopeus säilyi samana noin 550. Myös aseen panosvyö syöttöä on parannettu 30 prosenttia, jotta se olisi luotettavampi hankalissa olosuhteissa.M60E6 Viitattu 22.4.2016 Tanskan armeija otti aseen käyttöönsä 2014.Hærens nye let maskingevær (LMG) : M60 E6 krigeren.dk/ 7.3.2014 Viitattu 22.4.2016 == Lähteet == ==Aiheesta muualla== *Modern firearms. Luokka:Konekiväärit
Gomer

Gomer oli Raamatun Vanhan testamentin mukaan yksi Jafetin seitsemästä pojasta. Nimi Gomer tarkoittaa kimmeriläisiä, joiden kantaisän Gomerin uskotaan olleen. == Aiheesta muualla == * Gomer (Goomer) suomenkielisessä Raamatussa (1933/1938) Luokka:Ensimmäisen Mooseksen kirjan henkilöt ru:Яфетиды#Потомки Гомера
Javan

Javan oli Raamatun Vanhan testamentin mukaan Jafetin poika. Javan tarkoittaa Raamatuntutkijoiden mukaan Kreikkaa. == Aiheesta muualla == * Javan (Jaavan) suomenkielisessä Raamatussa (1933/1938) Luokka:Ensimmäisen Mooseksen kirjan henkilöt
Tiras

Tiras oli Raamatun Vanhan testamentin mukaan Jafetin poika. Nimen Tiras uskotaan tarkoittavan etruskeja. == Aiheesta muualla == * Tiras (Tiiras) suomenkielisessä Raamatussa (1933/1938) Luokka:Ensimmäisen Mooseksen kirjan henkilöt
Kus

Kus (, eli tumma) oli Raamatun Vanhan testamentin mukaan Haamin ensimmäinen poika. Kuš tarkoittaa samaa kuin Nubia.Raamattu, 1. Moos. 10:6 Kusin poikia olivat Seba, Habila, Sabta, Raema, Sabteka ja Nimrod.Raamattu, 1. Moos. 10:7–12 ==Katso myös== * Nooa * Nimrod * Haam ==Lähteet== * Raamattu, 1. Moos. 10 ===Viitteet=== Luokka:Ensimmäisen Mooseksen kirjan henkilöt
Misraim

Misraim (Hepr. מִצְרַיִם ‎ / מִצְרָיִם ‎ , käännös Mitzráyim) oli Raamatun Vanhan testamentin mukaan Haamin toinen poika. Egyptiläisten uskotaan olevan Misraimin jälkeläisiä. Misraimilla kerrotaan olleen yhteensä seitsemän poikaa. == Alkuperä == Uus-babylonilaisissa teksteissä käytetään Egyptistä ilmaisua MizraimCiprut, J.V. (2009). Freedom: reassessments and rephrasings. MIT Press. ISBN 9780262033879. Retrieved 2015-09-13, ugaritilaiset merkinnät käyttivät Egyptistä merkintää Msrm.Gregorio del Olmo Lete; Joaquín Sanmartín (12 February 2015). A Dictionary of the Ugaritic Language in the Alphabetic Tradition (2 vols): Third Revised Edition. BRILL. pp. 580–581. ISBN 978-90-04-28865-2 Arabiankielinen nimi Egyptistä on Misr. George Syncellus (n. 800 jaa.) on arvioinut, ilmeisesti Manethon tekemään listaan viitaten, että Misraim saattoi olla sama kuin legendaarinen faarao Menes. Misraim näyttäisi myös vastaavan Eusebiuksen mainitsemaa mytologista nimeä Misor, jonka sanottiin olevan Taautuksen isä, joka sai Egyptin. == Lähteet == == Aiheesta muualla == * Misraim suomenkielisessä Raamatussa (1933/1938) Luokka:Ensimmäisen Mooseksen kirjan henkilöt
Put

Put () oli Raamatun Vanhan testamentin mukaan Haamin kolmas poika. Hänellä oli kaksi veljeä: Kus (Nubia) ja Misraim (Egypti). Put'ista käytetään satunnaisesti myös nimeä Put Libyalainen. Hänet liitetään usein libyalaisten kantaisäksi. Muinainen Libya ei tosin vastaa alueeltaan modernia Libyaa. Luokka:Ensimmäisen Mooseksen kirjan henkilöt
Raema

Raema oli Raamatun Vanhan testamentin mukaan Haamin pojanpoika, ja Kusin poika. Hänen nimensä tarkoittaa "ylevää" tai "ukkosta". Raeman poikia olivat Saba ja Dedan, joista Raamatun mukaan polveutuvat monet etäläarabialaiset ja nubialaiset heimot. Luokka:Vanhan testamentin henkilöt
Szeged

Szeged [] on Unkarin kolmanneksi suurin kaupunki. Se sijaitsee Tisza- ja Marosjoen yhtymäkohdassa Csongrád-Csanádin läänissä lähellä maan etelärajaa. Kaupungissa on yliopisto ja kumi-, tekstiili- ja rautateollisuutta. Kaupungin tärkeimpiä nähtävyyksiä on Tiszan rantakatu ja -puistot, Votiivikirkko, Ferenc Móran museo, Sunshine Aquapolis -kylpyläkeskus, keskustan kävelykadut jugend- tyylisine kaupunkipalatseineen sekä alakaupungin vanha kirkko ja fransiskaaniluostari. Vuonna 2022 kaupungissa oli 157 372 asukasta ja sen pinta-ala on 281,00 neliökilometriä. Szeged on Turun ystävyyskaupunki vuodesta 1971. Szeged mainitaan historiallisissa lähteissä ensimmäisen kerran vuonna 1183. Ennen ensimmäisen maailmansodan loppua sen sijainti oli huomattavasti keskeisempi kuin nykyään, sillä Trianonin rauhassa 1920 sen eteläpuolellä olevasta talousalueesta suuri osa liitettiin Serbiaan ja Romaniaan. Szeged on tuhoutunut useita kertoja tulipalossa sekä tulvissa. Viimeisin ja pahin tulva 1879 tuhosi kaupungin käytännössä kokonaan. Nykyinen kaupungin vanha keskusta sekä katuverkosto on peräisin tulvan jälkeisestä jälleenrakennuksesta 1800-luvun lopulta ja vuosisadan vaihteesta. == Lähteet == == Aiheesta muualla == * Kaupungin kotisivu Luokka:Unkarin kaupungit Luokka:Csongrád-Csanád (lääni)
Aram

Aram oli Raamatun Vanhan testamentin mukaan yksi Seemin pojista. Aramin poikia olivat Us, Hul, Geter ja Mas. Aramin on tulkittu tarkoittavan Syyrian aramealaisia, eli Aramia on pidetty heidän kantaisänään. Mandealaisuudessa Aramia pidetään profeettana. == Aiheesta muualla == * Aram/aramilaiset suomenkielisessä Raamatussa (1933/1938) Luokka:Ensimmäisen Mooseksen kirjan henkilöt
Kateenkorva

Kateenkorva eli tyymus () on selkärankaisten rintaontelon välikarsinassa sydämen etuyläpuolella sijaitseva parillinen imukudoselin, joka erittää tymosiini-nimistä hormonia. Kateenkorva on immuunijärjestelmän elin, jossa T-imusolut kypsyvät sikiöaikana. Aikuisiällä se ehkäisee autoimmuunisairauksia. Lisäksi vaikuttaa siltä, että kateenkorvalla on merkittävä rooli terveyden ylläpitämisessä ja syövän ehkäisyssä. == Rakenne == Kateenkorva on muodostunut kuorikerroksesta ja ytimestä. Se on jakautunut epätäydellisiksi lohkoiksi eli kortekseiksi, joilla on kuitenkin yhteinen ydin eli medulla. Sitä ympäröi sidekudoksesta muodostunut kotelo. Medullassa on ikääntyneiden epiteeliretikulaarisolujen keräytymiä, joita kutsutaan Hassallin kappaleiksi. Vastasyntyneen kateenkorva on ruumiin kokoon nähden suuri (10–20 g). Puberteetin jälkeen se jälleen kehittyy (30–40 g). Aikuisena se on pienimmillään kehonpainoon nähden, ja se surkastuukin aikuisiän aikana. == Tehtävät == Histologisesti kateenkorva muistuttaa imusolmuketta. Kateenkorva toimii sikiöllä T-imusolujen kypsymispaikkana. Luuytimestä erilaistumattomat imusolut siirtyvät veren mukana kateenkorvaan. Korteksin alueella ne kypsyvät T-imusoluiksi. Korteksista ne siirtyvät medullaan ja poistuvat sieltä verenkiertoon, jota pitkin ne kulkevat imusolmukkeisiin, pernaan ja muihin imukudoksiin. Kateenkorvan tehtävänä on myös estää autoimmuniteetin syntyminen. Kateenkorvan solut ekspressoivat kaikkia ihmisen solujen pintaproteiineja. Jos kehittyvä T-solun T-solureseptori tarttuu kateenkorvan soluun, seuraa apoptoosi, eli T-solun kuolema. Pintaproteiinien ekspressiota säätelee autoimmuniregulaattori eli AIRE-geeni. Geenivirheestä seuraa APECED- tauti. Aiemmin uskottiin, että kateenkorvan toiminta hiipuisi aikuistumisen myötä. Kateenkorva saatettiin tämän vuoksi jopa poistaa esimerkiksi sydänleikkauksen yhteydessä. Vuonna 2023 julkaistussa tutkimuksessa havaittiin kuitenkin, että kateenkorvansa menettäneillä oli lähes kolminkertainen kuolleisuus viiden vuoden sisällä leikkauksesta. Lisäksi he sairastuivat kaksi kertaa useammin syöpään ja heidän syöpänsä kehittyi aggressiivisemmin ja uusiutui herkemmin. Tutkimuksessa oli mukana yli kaksituhatta leikkauksen läpikäynyttä ihmistä, joilta puolelta oli poistettu samassa leikkauksessa myös kateenkorva. == Lääketiede == Tymooma on kateenkorvakasvain. Kateenkorvan poistoa nimitetään tymektomiaksi. Toimenpidettä käytetään myasthenia graviksen hoidossa.Lihastaudit == Ravintona == Kateenkorvaa voidaan käyttää myös ihmisravintona. Vasikan ja karitsan kateenkorva ovat suosituimpia. Ruoanlaitossa käytetään nuorten yksilöiden kateenkorvia, jotka ovat suurempia. Maultaan kateenkorva on mieto ja koostumukseltaan pehmeä. ==Lähteet== == Aiheesta muualla == Luokka:Immuunijärjestelmä Luokka:Rintaontelon elimet Luokka:Seulonnan keskeiset artikkelit
Siitepöly

Siitepöly on siemenkasvien hedelehtien pölylokeroissa syntyvää jauhetta, jonka yksittäiset hiukkaset sisältävät kasvin koiraspuolisen gametofyytin. Siitepölyhiukkanen on erilaisitiöisen siemenkasvin sporofyytin tuottama pikkuitiö, jonka ytimestä kehittyy siittiösoluja tuottava koirasgametofyytti. Tuulen tai hyönteisten kuljettamana tai muulla tavoin siitepölyhiukkanen joutuu emin luotille, ja siitä kasvaa siemenaiheeseen tunkeutuva siiteputki. Sen välityksellä koirasgametofyytin siittiösolu päätyy emin siemenaiheen sisältämän naarasgametofyytin eli alkiorakon munasolulle, minkä jälkeen tapahtuu hedelmöitys. Paljassiemenisillä kasveilla ei ole emin luottia, vaan siitepöly päätyy suoraan paljaan siemenaiheen pinnalle. Siitepölyallergia on yleinen allergia, josta kärsii arviolta noin 20 % suomalaisista. Siitepölyä voidaan käyttää myös ravintolisänä. Usein tällainen siitepöly on mehiläisten keräämää ja sitä myydään rakeina tai toisinaan myös tabletteina. Mehiläisten keräämä siitepöly sisältää proteiinia, aminohappoja, rasvoja, öljyjä ja erilaisia sokereita. Siitepölyssä on myös muun muassa flavonoideja. Mehiläisten kennoihin varastoimaa, maitohappokäymisen läpikäynyttä siitepölyä sanotaan mehiläisleiväksi eli pergaksi. == Lähteet == == Aiheesta muualla == * Turun yliopiston Aerobiologian yksikön siitepölytiedote Luokka:Aerobiologia Luokka:Kasvianatomia Luokka:Kukat Luokka:Seulonnan keskeiset artikkelit
Berylli

Berylli on silikaatteihin kuuluva alumiinia ja berylliumia sisältävä mineraali, jonka kemiallinen koostumus on Al2Be3(SiO3)6. Sen kidejärjestelmä on heksagoninen ja se muodostaa tavallisesti kuusikulmaisen prisman muotoisia kiteitä. Beryllin kovuus Mohsin asteikolla on 7,5–8 ja ominaispaino 2,63–2,80. Puhdas berylli on väritöntä, mutta mineraali sisältää usein epäpuhtauksia, jotka aiheuttavat siinä vihreän, vaaleansinisen, punaisen, keltaisen tai valkoisen värin. Läpinäkyvänä beryllin värimuunnokset ovat arvokkaita jalokiviä, joista tunnetuimmat ovat vihreä smaragdi, vaaleansininen akvamariini ja vaaleanpunainen morganiitti.Schumann, Walter, 1989: Jalokivet ja korukivet Otava, ISBN 951-1-10837-9 Berylliä esiintyy lähinnä graniittisissa pegmatiiteissa, joissa beryllikiteet voivat epäjaloina kasvaa hyvin suurikokoisiksi: suurimmat löydetyt ovat olleet kuuden metrin mittaisia ja noin sadan tonnin painoisia. Pegmatiittien onteloista, kidesykeröistä ja sivukivistä tavataan pienempiä, läpinäkyviä kiteitä, jotka nekin voivat suurimmillaan olla puolen metrin mittaisia. Uralvuorilta on löydetty berylliä myös kiilleliuskeesta. Berylliä esiintyy muun muassa Saksassa, Itävallassa, Irlannissa, Madagaskarissa, Kolumbiassa, Brasiliassa ja Yhdysvalloissa. Suomesta Luumäeltä on löydetty jalokivilaatuista berylliä, missä sitä louhii Karelia Beryl.http://www.kareliaberyl.com/index2.htm Massiivinen berylli on berylliumin pääasiallinen lähde. == Muunnokset == Beryllillä on useita värimuunnoksia, jotka ovat saaneet omat nimensä ja joita käytetään jalokivinä. Arvokkain niistä on smaragdi, jolle kromi on antanut voimakkaan vihreän värin. Smaragdissa on lähes aina runsaasti sulkeumia eli kiven sisään kiteytyneitä muita mineraaleja. Vaalean merensininen akvamariini on toinen suosittu berylli. Keltainen berylli on nimeltään kultaberylli eli heliodori. Gosheniitti on väritön muunnos, ja morganiitti on saanut vaaleanpunaisen värinsä mangaanista. Bixbiitti on harvinainen voimakkaanpunainen muunnos, jota on löydetty pieninä kiteinä vain muutamasta paikasta Yhdysvalloista. Pezzottaiitti on kirkkaan punainen silikaattimineraali joka aiemmin luokiteltiin berylliksi mutta todettiin vuonna 2003 aiemmin tuntemattomaksi myös cesiumia ja litiumia sisältäväksi mineraaliksi kemialliselta koostumukseltaan Cs(Be2Li)Al2Si6O18mindat.org: Pezzottaite Viitattu 26.2.2017.. == Lähteet == == Aiheesta muualla == * Mindat: Beryl * Webmineral: Beryl Mineral Data Luokka:Silikaattimineraalit Luokka:Jalokivet Luokka:Berylliumyhdisteet
Honda S2000

thumb|Honda S2000 (AP2) type S Honda S2000 on Hondan valmistama urheilullinen roadster-mallinen auto. Se suunniteltiin tehtaan 50-vuotissyntymäpäivien kunniaksi ja esiteltiin huhtikuussa 1999. S2000 jatkoi tehtaan suosittujen S-nimisten kevyturheiluautojen sarjaa, johon kuuluivat S500, S600 ja S800. Vuoden 2002 Euro NCAP -kolaritestistä S2000 sai tulokseksi neljä tähteä viidestä. == Rakenne == Honda S2000:n perusrakenne on hyvin tyypillinen ja perinteisen urheiluautomainen; moottori edessä pitkittäin ja takapyöräveto. Hondasta löytyy myös Torsenin LSD-järjestelmä sekä kuusivaihteinen vaihteisto. S2000:ssa on jäykkä X-palkkialusta, joka korostaa matkustusturvallisuutta ja ajettavuutta. Autossa on myös päällekkäisillä kolmiotukivarsilla toteutettu jousitus, sähköisesti tehostettu ohjaus sekä integroidut turvakaaret. S2000:n saa sähköisesti avautuvalla vinyylikatolla. == Moottori == Honda S2000:n moottori on erikoinen. Se on kaksilitrainen, (nykyisin 2,2 l), Hondan nelisylinterinen VTEC-DOHC-moottori. Siinä ei ole ahdinta, puristussuhde on 11:1 ja ominaisteho on suuri. Alun perin 1997 cm3:n moottori tuotti 250 hv. Nykyisissä malleissa on 2,2-litrainen 240 hevosvoiman moottori. Suuri ominaisteho tuo esille sen, että moottorin suurimman tehon käyntinopeus on korkea. Alkuperäisen moottorin suurin teho saavutettiin vasta 8300 1/min käyntinopeudella, joten normaalissa ajossa auto kulki kuin mikä tahansa tavallinen perheauto. Suurin vääntömomentti saavutettiin vasta 7500 k/min nopeudella eikä se paperillakaan ollut kovin suuri verrattuna suurimpaan tehoon. Malli Moottori Iskutilavuus Teho Vääntö 2.0 R4 F20C 1997 cm3 186 kW (250 hv) @ 8300 r/min 208 Nm @ 7500 r/min 2.2 R4 F22C1 2157 cm3 179 kW (240 hv) @ 7800 r/min 220 Nm @ 6500 r/min == Auton saamat palkinnot == * S2000 on ollut Car and driver-lehden Kymmenen parasta-listalla vuosina 2000, 2001, 2002 ja 2004. * F20C-moottori voitti Kansainvälisen Vuoden Moottori-palkinnon iskutilavuusluokassaan viitenä vuotena peräkkäin (2000-2004) * U.S. News & World Reportin mukaan hinta-laatusuhteeltaan paras urheiluauto vuodelle 2008. == Myynti == Vuosi Yhdysvallat Eurooppa Japani 1999 3400 kpl 1179 kpl 7209 kpl 2000 6797 kpl 3948 kpl 3422 kpl 2001 9682 kpl 2195 kpl 1913 kpl 2002 9684 kpl 2531 kpl 1471 kpl 2003 7888 kpl 2081 kpl 961 kpl 2004 7320 kpl 2018 kpl 1087 kpl 2005 7780 kpl 2006 6271 kpl == Lähteet == == Mitat == * Pituus: 4135 mm * Leveys: 1750 mm * Korkeus: 1285 mm * Akseliväli: 2400 mm * Maavara: 130 mm * Omamassa: 1240 kg * Polttoainesäiliö: 50 l S2000 Luokka:S-segmentin autot Luokka:1990-luvun autot Luokka:2000-vuosikymmenen autot
Emden

Emden on satamakaupunki Saksan pohjoisosassa Emsjoen suistossa Ala-Saksin osavaltiossa. Vuoden 2011 väestönlaskennassa siellä oli 49 787 asukasta. Se on kanavan kautta yhteydessä Pohjanmereen ja Ruhrin teollisuusalueeseen. Emdenissä on auto- ja laivateollisuutta ja Volkswagenilla onkin siellä suuri tehdas. Se on Arkangelin ystävyyskaupunki. Emden on perustettu noin vuonna 800. Se kehittyi kauppapaikaksi, josta käytiin ulkomaankauppaa Baltian maiden kanssa. Toisen maailmansodan aikana kesäkuussa 1944 noin 80 % kaupungista tuhoutui alle tunnissa, kun liittoutuneiden tekivät valtavan pommitusaallon. Kerrotaan, että Emdenistä peräisin olleita arkistopapereita löydettiin seuraavana päivänä noin 30 kilometrin etäisyydeltä olevasta Aurichin kylästä. Pommituksissa ei kuitenkaan kuollut kuin noin 300 henkilöä, koska kaupunkiin oli rakennettu juuri ennen sotaa suuret pommisuojat. == Lähteet == == Aiheesta muualla == Luokka:Ala-Saksin kunnat Luokka:Saksan kaupungit uz:Emden
Erfurt

Erfurt on Thüringenin osavaltion pääkaupunki Saksassa. Kaupungissa on sähkö- ja tekstiiliteollisuutta. Lisäksi kaupungissa on tiedeakatemia, goottilainen tuomiokirkko (1100-luvulta) ja Severuksen kirkko (1400-luvulta). Erfurtin vanha kaupunki on Saksan parhaiten säilyneitä selvittyään toisesta maailmansodasta vähin vaurioin. Martti Luther asui Erfurtin muinaisessa augustinolaisluostarissa vuosina 1505–1508. Kaupunki sijaitsee Gera-joen varrella noin 320 kilometriä Berliinistä lounaaseen. Kaupungin asukasluku oli 210 118 vuonna 2015. Erfurtissa vuoden lämpimin kuukausi on elokuu, jolloin keskimääräinen ylin lämpötila on 22,7 °C, mutta heinäkuu on lähes yhtä lämmin. Keskimääräinen alin lämpötila on pakkasen puolella joulu-, tammi- ja helmikuussa, tammikuussa 3,1 °C. Sadetta saadaan melko tasaisesti ympäri vuoden 25–40 mm kuukaudessa. Sadepäiviä on kuukaudessa 7–10 kappaletta. Dom und Severikirche in Erfurt.JPG|Erfurtin tuomiokirkko ja Severuksen kirkko Luftbild Flughafen Erfurt.jpg|Erfurt-Weimarin lentoasema palvelee aluetta Erfurt Hbf Front.JPG|Erfurtin päärautatieasemalta on säännöllisiä kotimaan kaukojunayhteyksiä. == Lähteet == ==Aiheesta muualla== *
Songbird (Oasiksen kappale)

”Songbird” on rock-yhtye Oasiksen musiikkikappale, joka julkaistiin singlenä 3. helmikuuta 2003 ja myöhemmin samana vuonna albumilla Heathen Chemistry. ”Songbird” on ensimmäinen Oasiksen singlekappale, jonka on kirjoittanut Liam Gallagher. Singlen korkein sijoitus Britannian singlelistalla oli kolmantena. Sen b-puolina ovat ”(You’ve got) The Heart of a Star” ja ”Columbia (Live)”, jotka on kirjoittanut Noel Gallagher. Singlestä on myös julkaistu DVD-versio, jonka sisältö on muuten sama, paitsi että b-puolet on korvattu noin kymmenen minuuttia kestävällä Oasis behind the scenes -dokumentilla, aiemmin julkaisemattomalla Gallagherin veljesten haastattelulla ja ”Songbird”-demolla. Singlen kansi on kuuluisan kansitaiteilija Simon Halfonin suunnittelema. == Kappaleet == *CD RKIDSCD 27 #"Songbird" - 2:08 #"(You've Got) The Heart Of A Star" - 5:22 #"Columbia" (Live) - 4:48 *7" RKID 27 #"Songbird" - 2:08 #"(You've Got) The Heart Of A Star" - 5:22 *12" RKID 27T #"Songbird" - 2:08 #"(You've Got) The Heart Of A Star" - 5:22 #"Columbia" (Live) - 4:48 *DVD RKIDSDVD 27 #"Songbird" - 2:07 #"Songbird" (demo) - 2:48 #Exclusive interview and live performance footage - 13:48 *Japani CD edition #"Songbird" #"Songbird" (demo) #"Columbia" (Live) ==Aiheesta muualla== * Oasis - Songbird (Official Video) YouTubessa Luokka:Oasiksen kappaleet Luokka:Vuoden 2003 kappaleet
Hannus (Oulu)

Hannus on Oulussa Kiimingin suuralueella sijaitseva kaupunginosa. Kaupunginosan keskus Hannus sijaitsee valtatien 20 varrella, 30 kilometriä Oulun keskustasta ja yhdeksän kilometriä Kiimingin keskuksesta Kuusamon suuntaan. Hannuksessa toimi pitkään muun muassa munkeistakin tunnettu Hannuksen leipomo-kahvilabaari, jonka yhteydessä oli kyläkauppa, asiamiesposti sekä grilli. Yritys lopetettiin lokakuussa 2008. Hannuksessa toiminut koulu lakkautettiin syyskuussa 2008. Nykyään entisessä koulurakennuksessa järjestetään muun muassa erilaista harrastustoimintaa. Koulun pihalla on toiminut kesäaikaan myös jäätelökioski. Hannuksessa toimii kyläyhdistys Hannuksen kyläyhteisö ry. ==Lähteet== ==Aiheesta muualla== * Kyläyhteisön kotisivut Luokka:Kiimingin kylät Luokka:Oulun kaupunginosat
Lyla

”Lyla” on rockyhtye Oasiksen kappale, joka julkaistiin 16. toukokuuta 2005 ensimmäisenä singlenä yhtyeen albumilta Don’t Believe the Truth. Edellisestä Oasis-julkaisusta oli ehtinyt kulua yli kaksi vuotta, ja single oli kovasti odotettu. Se nousikin heti Britannian singlelistan ykköseksi – se oli yhtyeen historian seitsemäs ykkössingle. Singlen B-puolia ovat ”Eyeball Tickler”, jonka on kirjoittanut Gem Archer, ja Liam Gallagherin kirjoittama ”Won’t Let You Down”. ”Lylan” on kirjoittanut Noel Gallagher. Singlen kannen on suunnitellut kansitaiteilija Simon Halfon. ”Lyla” alkaa Rolling Stonesin ”Street Fighting Man” -kappaleen kaltaisella laulumelodialla, joka taas yhdistää yhtyeen yhteen sen musiikillisista vaikuttajista. == Kappaleet == *CD RKIDSCD 29 # # # *7″ RKID 29 # # *DVD RKIDSDVD 29 # # # ==Aiheesta muualla== * Oasis - Lyla (Official Video) YouTubessa == Lähteet == Luokka:Oasiksen kappaleet Luokka:Vuoden 2005 kappaleet
Black Mesa

Black Mesa voi tarkoittaa * Black Mesa (Oklahoma), pöytävuori Yhdysvalloissa * Black Mesa, kuvitteellinen tutkimuslaitos Half-Life -pelisarjassa * Black Mesa, Source-pohjainen videopeli
The Importance of Being Idle

The Importance Of Being Idle on rock-yhtye Oasiksen kappale ja single, joka julkaistiin 22. elokuuta, 2005. Se nousikin välittömästi Ison-Britannian, Italian ja Japanin singlelistojen sijalle 1, ollen järjestyksessään yhtyeen 8 ykkössingle. The Importance Of Being Idlen laulaa Noel Gallagher joka on myös kirjoittanut kappaleen. Singlen b-puolia ovat Pass Me Down The Wine jonka on kirjoittanut Liam Gallagher ja Gem Archerin kirjoittama The Quiet Ones. Singlestä on julkaistu myös DVD-versio, jolla on The Importance Of Being Idle kappaleen video ja minidokumentti sen teosta. Singlen kansi on kuuluisan kansitaiteilija Simon Halfonin suunnittelema. Noel on sanonut, että inspiraatio laulun sanoihin tuli hänen omasta laiskuudestaan, ja että kappale kertoo laiskasta idiootista, joka rakastaa laiskana idioottina olemistaStop The Clocksin DVD-painos, haastattelu. Toisen säkeistön lause "i begged my doctor for one more line", vaikuttaa viittaavan tositapahtumaan Noelin omasta elämästä hänen lopettaessa kokaiinin käytön vuonna 1998. Kappale löytyy myös yhtyeen "best of" -kokoelmalta Stop The Clocks (2006). == Kappaleet == *CD RKIDSCD 31 #"The Importance of Being Idle" (Noel Gallagher) - 3:43 #"Pass Me Down the Wine" (Liam Gallagher) - 3:51 #"The Quiet Ones" (Gem Archer) - 2:01 *7" RKID 31 #"The Importance of Being Idle" (Noel Gallagher) - 3:43 #"Pass Me Down the Wine" (Liam Gallagher) - 3:51 *DVD RKIDSDVD 31 #"The Importance of Being Idle" - 3:41 #"The Importance of Being Idle" (Demo) - 3:40 #"The Importance of Being Idle" (Video) - 4:03 #"The Making of" (Dokumentti) - 5:22 *Promo CD RKIDSCD 31P #"The Importance of Being Idle" (Radio edit) - 3:37 == Lähteet == ==Aiheesta muualla== * Oasis - The Importance Of Being Idle (Official Video) YouTubessa Importance of Being Idle, The Importance of Being Idle, The
Soitinnus

Soitinnus (myös instrumentaatio, orkestrointi, orkestraatio) on musiikkitermi, joka tarkoittaa sävellyksen äänten jakamista eri soittimille. Se on säveltämistyön viimeinen luomisvaihe, jossa teos sovitetaan tietynlaisen orkesterin soitettavaksi. Soitinnuksen avulla voidaan vaikuttaa orkesterin tuottaman äänen väriin ja läpikuultavuuteen, eri soitinryhmien yhteissoiton piirteisiin ja soinnin tasapaino-ongelmiin. Soitinnus vaatii säveltäjältä soitinten teknisten ja soinnillisten ominaisuuksien tarkkaa tuntemusta. Näitä ovat muun muassa tietyn soittimen ääniala ja sointiväri, soittotekniikan kuten hengityksen ja näppäilyn tuomat rajoitukset, tehosteiden kuten pizzicaton ja glissandon mahdollisuus sekä soitinten nuotinnoskäytännöt. Joskus soitinnus (instrumentaatio) ja orkestraatio käsitetään erillisiksi termeiksi; tällöin soitinnus käsittelee yksittäiselle soittimelle kirjoitettavan musiikin tekniikoita ja orkestraatio tämän lisäksi orkesterin tasapainoon ja kokonaissointiin liittyvät seikat. Soitinnus juontaa juurensa 1400-luvulle, jolloin eräät soitinyhtyeet oli jaettu kahteen ryhmään: musica alta (’äänekäs soitto’) sisälsi esimerkiksi vaskipuhaltimet ja patarummut ja musica bassa (’hiljainen soitto’) taas puupuhaltimet ja jousisoittimet. Sitä ennen yhtyeissä oli yleensä tyydytty soittamaan niillä soittimilla, joita kulloinkin oli tarjolla. Säveltäjät alkoivat merkitä nuotteihin soitinnusohjeita varhaisbarokin aikana 1500-luvun lopulla. Barokin aikana syntyi myös concerto grosso, jossa merkittävää oli eri soitinryhmien välinen vastakohtaisuus. Klassismin aikana soitinnuksen tuli olla tyylikästä, mikä osaltaan antoi leimansa aikakauden musiikkiin. Romantiikan koittaessa Ludwig van Beethoven lisäsi soitinnuksessaan orkesterin sointiin voimaa ja raakuutta. Soitinten ja sitä kautta sinfoniaorkesterin kehittyessä säveltäjät saivat soitinnukseensa runsaasti uusia mahdollisuuksia. Muita tunnettuja orkestroijia ovat olleet esimerkiksi Hector Berlioz, Franz Liszt, Richard Wagner, Nikolai Rimski- Korsakov, Richard Strauss, Gustav Mahler ja Maurice Ravel. Luokka:Musiikkitermit
Gran Teatre del Liceu

Gran Teatre del Liceu (tai yksinkertaisesti Liceu (katalaaniksi); espanjaksi: Liceo) on oopperatalo La Rambla -kadun varrella Barcelonassa. Liceu on avattu 4. huhtikuuta 1847. Poiketen muista Euroopan kaupunkien oopperataloista, joiden rakentamisesta ja ylläpidosta vastasivat valtaapitävät monarkit, Liceun rakennuttivat yksityiset rahoittajat, mikä vaikutti rakennuksen rakenteeseen siten, että siitä esimerkiksi puuttui kuninkaallinen aitio. Rakennus tuhoutui tulipalossa vuonna, mutta se rakennettiin nopeasti uudelleen. Oopperakauden avajaisiltana 7. lokakuuta 1893 oopperan Guillaume Tell toisen näytöksen aikana aitioihin heitettiin kaksi pommia. Vain toinen pommeista räjähti ja surmasi 20 ihmistä. Lisäksi useita loukkaantui. Hyökkäyksen sanottiin olevan anarkistien työtä, ja syvästi järkyttyneestä Barcelonasta tuli tuon ajan levottomuuden symboli. Liceu avasi ovensa uudelleen 18. tammikuuta 1894, mutta hyökkäyksen yhteydessä kuolleiden katsojien käyttämät istuimet olivat käyttämättä vuosien ajan. Ooppera tuhoutui tulipalossa 31. tammikuuta 1994. Yleisö ja yhteisöt vastasivat yksimielisesti tarpeeseen rakentaa uusi oopperatalo samalle paikalle parannetuilla välineillä ja tekniikoilla. Uudessa Liceussa on yhdistetty palosta säilyneisiin osiin uusia osia. Näyttämö rakennettiin uudestaan uuden muotoisena ja uuden näyttämötekniikan kera. Uudelleenrakentamisen aikana Liceun omistaja, joka oli rakentanut ja ylläpitänyt rakennusta, oli haluton hyväksymään kaupungin tarjousta auttaa rakennuksen uudelleenrakentamisessa. Syynä oli kaupungin asettama ehto, että oopperatalosta tulisi julkisen avustuksen jälkeen myös julkinen rakennus. Lopputulos oli, että Liceu ei ollut enää ainut yksityinen oopperatalo maailmassa. Kesällä 2005 Gran Teatre del Liceu vieraili Savonlinnan Oopperajuhlilla, jossa se esitti Gaetano Donizettin oopperan Lemmenjuoma. ==Aiheesta muualla== * Liceu web-sivusto (englannin-, katalonian-, ja espanjankielinen) Luokka:Barcelona Luokka:Oopperatalot Luokka:Katalonian musiikki
Fraseeraus

Fraseeraus tarkoittaa musiikissa melodia- tai rytmifraasien esittämistä persoonallisella tavalla, kuitenkin niin, että fraasin alkuperäinen melodinen ja rytminen hahmo säilyy tunnistettavana. Fraseeratessaan esittäjä voi muunnella haluamillaan tavoilla esimerkiksi äänenväriä, dynamiikkaa, intensiteettiä ja äänenkorkeutta (muun muassa vibrato), sekä äänten rytmistä mikroajoitusta. Fraseeraamalla esittäjä värittää esittämäänsä teosta oman näkemyksensä mukaiseksi ja ottaa näin vapauden luoda oman tulkintansa esitettävästä kappaleesta. Fraseeraamiseksi voidaan mieltää myös esittäjän jo olemassa olevalle melodialle tekemä vähäinen rytminen ja melodinen muuntelu. Fraseeraamisen erottaa varsinaisesta muuntelusta se, että alkuperäinen musiikillinen informaatio pysyy tunnistettavana. == Aiheesta muualla == Luokka:Musiikin esittäminen Luokka:Musiikkitermit
Uhmaikä

Uhmaikä on lapsella merkittävä muutos- ja kehitysvaihe. Se syntyy, kun lapsi huomaa itsensä ja muiden ihmisten eron. Uhmaikä alkaa noin 2-vuotiaana ja päättyy viimeistään 4−5 -vuotiaana. Uhmaiässä lapsi kehittää tahtoaan, sen ilmaisemista ja sen hallitsemista.https://web.archive.org/web/20170215035244/http://www.perhesivut.com/uhmaika/ ==Uhmaiän oireet== Lapsi on kiukkuinen, masentunut, hapan, tottelematon, pisteliäs, nenäkäs tai jopa kyyninen. Myös epärealistiset fantasiat ovat uhmaikäiselle tyypillisiä. ==Lähteet== == Aiheesta muualla == * Rantala, J. (2009) Mikä avuksi kun uhmaikäinen on agressiivinen (yle.fi) * Lapsi on uhmaiässä (mll.fi) * 3–4-vuotias: Persoonallisuuden ja tunne-elämän kehitys (mll.fi) * Uhma. Uhmaikä eli tahtoikä (hel.fi) * Johnson, S. (2009) 10 Tips for Parents of Defiant Children (abcnews.go.com) * Kuczynski, L. & Kochanska, G. (1990) Development of children's noncompliance strategies from toddlerhood to age 5. (Developmental Psychology, Vol 26(3), May 1990, 398-408. http://dx.doi.org/10.1037/0012-1649.26.3.398; Abstract) (apa.org) * Donovan, W. L. et al (2000) Maternal illusory control predicts socialization strategies and toddler compliance (Developmental Psychology, Vol 36(3), May 2000, 402-411. http://dx.doi.org/10.1037/0012-1649.36.3.402; Abstract) (apa.org) * Dix, T., et al. (2007) Autonomy and Children’s Reactions to Being Controlled: Evidence That Both Compliance and Defiance May Be Positive Markers in Early Development (Child Development, 78 (4): 1204–1221. July/August 2007. DOI: 10.1111/j.1467-8624.2007.01061.x; Abstract) (wiley.com) * Lickenbrock, D. M., et al. (2013) Early Temperament and Attachment Security with Mothers and Fathers as Predictors of Toddler Compliance and Noncompliance (DOI: 10.1002/icd.1808; Abstract) (wiley.com) Luokka:Kehityspsykologia
Fonecta

Fonecta Oy on suomalainen yhteystieto- ja mediayhtiö. Fonecta tarjoaa yrityksille digitaalisen markkinoinnin ja verkkokaupan palveluita. Yhtiön palveluihin kuuluvat myös numeropalvelut ja Finder. Fonecta työllistää noin 250 ihmistä neljällä paikkakunnalla. Vuonna 2023 Fonecta-konsernin liikevaihto oli 40,9 miljoonaa euroa. Fonecta Oy:n toimitusjohtaja on Pekka Harju. == Historiaa == Fonecta perustettiin vuonna 2002, kun Sonera myi puhelinluettelo- ja hakemistopalveluita tarjoavan Sonera Info Communications Oy:n. Myydyn yhtiön nimeksi muutettiin Fonecta Oy. Tuossa vaiheessa yhtiön päätuotteita olivat painetut alueelliset ja paikalliset puhelinluettelot, numeropalvelut (118, 020202, 020208) ja sähköiset hakemistopalvelut (Fonecta Finder ja Zed Finder). Vuonna 2005 Fonecta osti Inoan, joka oli tuolloin Eniron ohella merkittävin yrityshakemistoalan yritys Suomessa. Vuonna 2010 Fonecta osti Enirolta Keltaiset sivut -tavaramerkin, Eniro.fi-verkkopalvelun ja Helsingin seudun sekä Pirkanmaan puhelinluettelot. Fonecta lopetti painettujen puhelinluetteloiden julkaisemisen vuonna 2017. Viimeinen luettelo ilmestyi maaliskuussa 2017. Fonecta-konserni osti Valopilkku Oy:n Sanoma Media Finlandilta vuonna 2024. Yrityskaupan myötä Valopilkku liittyi osaksi Fonectan taksipalveluita 02 Taksin rinnalle. ==Toiminta== Fonecta Oy on osa Fonecta- konsernia, johon kuuluvat digimarkkinointi-, taksi- ja tietopalveluita tarjoavat yhtiöt Fonecta Oy, 020202 Palvelut Oy, 02 Taksi Oy, 020202 Ratkaisut Oy ja OIKIO Oy. Fonecta-konsernin on omistanut vuoden 2024 tammikuusta lähtien Sponsor Capital yhdessä Fonectan johdon kanssa. Fonecta Group Oy osti ruotsalaisen Hitta.se yrityksen Sprints pääomasijoitusyhtiöltä aikeinaan laajentua ensimmäistä kertaa. kansainvälisesti. ==020202 Palvelut== Fonectan tytäryhtiö 020202 Palvelut Oy keskittyy nimi- ja numeropalveluiden tarjoamiseen kuluttajille ja yrityksille. Numero 020202 lanseerattiin käyttöön vuonna 1994.https://www.epressi.com/tiedotteet/logistiikka-ja- liikenne/fonecta-konserni-ostaa-taksintilauspalvelu-valopilkun.html == Katso myös == * Eniro * Finder (sivusto) == Lähteet == ==Aiheesta muualla== * Fonecta *Fonecta Yrityksille Luokka:Suomalaiset teknologiayritykset Luokka:Yhteystietoyritykset Luokka:Karttapalvelut
Semper fidelis

Semper fidelis on latinankielinen fraasi, joka suomennettuna tarkoittaa "Aina uskollinen". Se on muun muassa Yhdysvaltain merijalkaväen (usein lyhennetyssä muodossa Semper fi) sekä useiden muiden sotilasyksiköiden, sukujen ja kaupunkien motto. ”Semper Fidelis” on myös Yhdysvaltain merijalkaväen marssi, jonka sävelsi John Philip Sousa. == Lähteet == Luokka:Latinankieliset fraasit Luokka:Yhdysvaltain merijalkaväki Luokka:Seulonnan keskeiset artikkelit
Harri Rinne

Harri Mikael Rinne (s. 13. kesäkuuta 1948 Salo) on tamperelainen muusikko ja lauluntekijä. Hän on tehnyt Mikko Alatalon kanssa yhteistyötä 1970-luvulta saakka ja sai vuonna 2005 Alatalon kanssa Juha Vainio -palkinnon. Rinteen yhtyeitä ovat olleet muun muassa Coitus Int ja Välikausitakki. Hän teki yhteistyötä myös Juice Leskisen kanssa, johon Alatalon esittelemänä tutustui. Rinne on ollut Tampereen kaupunginvaltuuston jäsen vihreiden ryhmässä. Koulutukseltaan hän on yhteiskuntatieteiden lisensiaatti. Rinne on kirjoittanut useita kirjoja, muun muassa Viron lähihistoriaa käsittelevän kirjan Laulava vallankumous – Viron rocksukupolven ihme (2007), joka on ilmestynyt myös vironkielisenä (Laulev revolutsioon – Eesti rokipõlvkonna ime, 2008). Teos perustuu virolaisten laulajien, soittajien ja yhteiskunnallisten vaikuttajien haastatteluihin. Rinne on myös kirjoittanut Soundi-lehteen salanimellä Luigi Hämeenoja. Rinteellä on virolainen vaimo ja he asuvat Hiidenmaalla Virossa. Hän on ollut aiemmin naimisissa kahdesti ja hänellä on kolme aikuista lasta. Rinne on presidentti Sauli Niinistön luokkakaveri. Hänelle myönnettiin taiteilijaeläke vuonna 2017. == Teokset == * * * * == Lähteet == Luokka:Suomalaiset iskelmämusiikin säveltäjät Luokka:Suomalaiset sanoittajat Luokka:Vironsuomalaiset Luokka:Tampereen kaupunginvaltuutetut Luokka:Vihreän liiton poliitikot Luokka:Vuonna 1948 syntyneet Luokka:Elävät henkilöt
Kääpiögalaksi

Kääpiögalaksi on pienikokoinen galaksi. Niissä on korkeintaan muutama miljoona tähteä.Seven or Eight Dwarf Galaxies Discovered Orbiting the Milky Way Phys Org 2007 Kääpiögalaksit kiertävät yleensä jotain suurempaa galaksia, esimerkiksi Linnunrataa. Kääpiögalakseja on paljon, mutta niitä on vaikea havaita kaukaa.Kääpiögalaksi Ursa Kosmos-tietokanta. Viitattu 8.11.2012. Niistä harvatähtisemmät voidaan havaita ainoastaan havaitsemalla niiden tähtiä. == Kääpiögalakseja == *Vesimiehen kääpiögalaksi *IC 10 – epäsäännöllinen galaksi *Pieni Magellanin pilvi *Pegasuksen kääpiögalaksi *Feeniksin kääpiögalaksi *Jousimiehen epäsäännöllinen kääpiögalaksi *Kuvanveistäjän kääpiögalaksi *Sextans A *Willman 1 *Kölin kääpiögalaksi *Sulatusuunin kääpiögalaksi == Lähteet == ==Aiheesta muualla== * The puzzling nature of dwarf-sized gas poor disk galaxies Luokka:Galaksit Luokka:Seulonnan keskeiset artikkelit
Juurikas

Ruokajuurikas eli juurikas (Beta vulgaris) on revonhäntäkasvien (Amaranthaceae) heimoon kuuluva kasvilaji. Aiemmin se luokiteltiin savikkakasveihin (Chenopodiaceae). Lajin villi muoto merijuurikas (tai rantajuurikas) (Beta vulgaris subsp. maritima) kasvaa luonnonvaraisena Välimeren ja Länsi-Euroopan rannikoilla Länsi-Ruotsia myöten. Se on sopeutunut korkeaan suolapitoisuuteen kasvuympäristössään. Viljeltyjä muunnoksia kasvatetaan ihmisten ja eläinten ravinnoksi lähes kaikkialla maapallolla. Näihin kuuluvat:Versoista uunipunajuuriin - borssista rösteihin Punajuuri vuoden vihannes 2008 * peltojuurikas (Beta vulgaris subsp. vulgaris) ** rehujuurikas (Beta vulgaris subsp. vulgaris var. alba) ** sokerijuurikas (Beta vulgaris subsp. vulgaris var. altissima) ** lehtimangoldi (Beta vulgaris subsp. vulgaris var. cicla) ** punajuurikas (Beta vulgaris subsp. vulgaris var. conditiva) ** valkojuurikas (Beta vulgaris subsp. vulgaris var. conditiva) ** keltajuurikas (Beta vulgaris subsp. vulgaris var. lutea) * ruotimangoldi (Beta vulgaris var. flavescens) Kotimaiset Kasvikset ry ja Puutarhaliitto ry valitsivat juurikkaat vuoden 2019 vihannekseksi. == Viljelyn historiaa == Juurikasta on käytetty ihmisten ja eläinten ravintona ja lääkekasvina jo varhain. Antiikin aikana Kreikassa ja Roomassa kasvit olivat lehtimangoldin tyylisiä muotoja, joista käytettiin pääasiassa lehtiä ja varsia. Jo silloin tunnettiin vaalean- ja tummanvihreitä sekä punalehtisiä muotoja. Myös juuren käytöstä ravinnoksi löytyy viitteitä jo antiikin ajoilta, mutta todennäköisesti sitä käytettiin yleisemmin vain lääketarkoituksiin. Juurikkaat olivat alun perin pitkä- ja ohutjuurisia, mutta vähitellen jalostuksen kautta kehittyivät ensimmäiset paksujuuriset muodot 1500-luvulle tultaessa. Punajuurinen muoto jalostettiin vasta 1600-luvulla. Moderni sokerintuotanto juurikkaasta kehitettiin 1700-luvulla, jolloin rehujuurikaslajiketta "White Silesian" alettiin jalostaa sokeripitoisemmaksi. Origin of the ‘Weisse Schlesische Rübe’ (white Silesian beet) and resynthesis of sugar beet Springerlink == Lähteet == * Angiosperm Phylogeny Website: Amaranthaceae → Betoideae. (taksonomian lähde) Viitattu 9.3.2016. === Viitteet === == Aiheesta muualla == * Suomen Lajitietokeskus: Ruokajuurikas (Beta vulgaris) * Global Biodiversity Information Facility (GBIF): Beta vulgaris * ITIS: Beta vulgaris * Food Component Database (FooDB): Common beet (Beta vulgaris) * United States Department of Agriculture (USDA): Beta vulgaris * Flora of China: Beta vulgaris * Dr. Duke's Phytochemical and Ethnobotanical Databases: Beta vulgaris * Centre for Agriculture and Biosciences International (CABI): Beta vulgaris (beetroot) Luokka:Juurikkaat Luokka:Seulonnan keskeiset artikkelit
Zsolt Baumgartner

Zsolt Baumgartner (s. 1. tammikuuta 1981 Debrecen, Unkari) on unkarilainen autourheilija ja entinen Formula 1 -kuljettaja, joka ajoi Jordan- ja Minardi -talleissa –. Baumgartner oli ensimmäinen unkarilainen kuljettaja F1-sarjassa ja myös ensimmäinen unkarilainen, joka sai MM-pisteitä F1-sarjassa. F1-urallaan Baumgartner on ehtinyt ajaa 20 GP-kilpailua ja sai yhden MM- pisteen Yhdysvaltain GP:stä vuonna 2004. Baumgartner on toistaiseksi ainoa unkarilainen F1-kuljettaja. Ennen formulauraansa Baumgartner ajoi kartingia 1990-luvun puolivälissä, josta hän siirtyi Saksan Formula Renault ja Formula 3 -sarjoihin kausiksi 1997-2001. Hän kilpaili myös Formula 3000 -sarjassa vuosina 2001–2003 saavuttaen yhteensä seitsemän pistettä. Formuloiden jälkeen Baumgartner kilpaili Champ Car-sarjassa vuonna 2007 toimien Minardi Team USAn testi- ja varakuljettajana. Vuonna 2008 Baumgartner kilpaili Superleague Formula-sarjassa toimien Tottenhamin joukkueen testikuljettajana. ==F1-uran tilastot == * Osallistunut kilpailuihin: 20 * Pisteitä: 1 * Paras mestaruussijoitus: 20. (2004) * Eniten pisteitä yhdellä kaudella: 1 (2004) * Paras kilpailusijoitus: 8. Yhdysvaltojen GP 2004 * Paras lähtöruutu: 17. Australian GP 2004, Malesian GP 2004 ja Euroopan GP 2004 === Tulokset kilpailuittain === (paalupaikka vahvennettuna ja nopein kierros kursivoituna) Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2003 Jordan AUS MAL BRA SMR ESP AUT MON CAN EUR FRA GBR GER TD HUN Kesk. ITA 11 USA JPN 0 24. 2004 Minardi AUS Kesk. MAL 16 BHR Kesk. SMR 15 ESP Kesk. MON 9 EUR 15 CAN 10 USA 8 FRA Kesk. GBR Kesk. GER 16 HUN 15 BEL Kesk. ITA 15 CHN 16 JPN Kesk. BRA 16 1 20. == Formula 3000 -tulokset == Kausi Talli 1 2 3 4 5 6 7 8 9 10 11 12 Pisteet Sijoitus 2001 F3000 Prost Junior Team BRA SMR ESP AUT MON EUR 19 FRA Kesk. GBR 18 GER 16 HUN Kesk. BEL 13 ITA 17 0 29. 2002 Coca-Cola Nordic Racing BRA Kesk. SMR 9 ESP Kesk. AUT 11 MON Kesk. EUR 12 GBR 14 FRA 12 GER 8 HUN 7 BEL 8 ITA 6 1 15. 2003 Coloni Motorsport SMR 10 ESP 7 AUT 10 MON 5 EUR 11 FRA 9 GBR 11 GER 9 HUN DNS ITA 6 14. == Lähteet == == Aiheesta muualla == Luokka:Unkarilaiset Formula 1 -kuljettajat Luokka:Vuonna 1981 syntyneet Luokka:Elävät henkilöt